Odense Adresse-Contoirs Efterretninger, 1836-10-04
Frankerig. Medens Ultra-Liberalismen i sin svimmel har kastet Naboriget i den samme uafseelige Afgrund, hvori den engang havde styrtet dette Land, indeholde Bladene herfra intet væsentligt Nyt, endskjøndt den Omstændighed er mærkelig nok, at Kongen nylig har givet Dhrr. Alava og Osturi, en Audients. De franske Statspapirers usædvanlige Falden, som lader befrygte flere Falliter, tilskriver Oppositions=Pressen det doktrinaire" Ministeriums Upopularitet i den offentlige Mening. Forresten indeholde Aviserne meest Pennefeider, Udfald mod Regjeringen og bittre Bemærkninger over Spanien af det ministerielle Partie. Almindelig Harme har det vakt, at Jnvalidehusets Overchirurg, den berømte Doctor Larrey, er bleven afskediget fra sin Post. J 50 Aar har han tjent Staten, var i 30 Aar General=Jnspekteur for Medicinalvæsenet ved Republikens og Keiserrigets Armeer, og kom strax efter Juli=Revolutionen til Invalide=Hospitalet som de franske Lægers Senior, ved Siden af de franske Marskallers Senior, den ærværdige Moncey, dengang Invalidernes Gouverneur. Denne Plads, som altid beklædtes af Chirurgiens Stormestere, er nu overdraget en Hr. Pasquier, der var Livchirurg hos Hertugen af Orleans paa dennes to uskyldige Feldttog, og helbredede hans lille Blessure med al optænkelig Delicatesse." Denne Sag omtales med største Bitterhed af alle Journaler, som altid ende med Napoleons Ord: "Aldrig vil Menneskeheden være istand til at afbetale Larrey sin Gjeld." Spottende anmærkes der, at denne Handling maaskee skal være en Udøvelse af de smukke Grundsætninger, alle legitime Jnteresser, alle redelige Overbeviisninger have Krav paa Skaansel, hvormed Ministeren for det Jndre, Hr. Gasparin, debuterer i et Cirkulaire til Præfekterne. Ligeledes fortsætter Hr. Viardot endnu sin Krig med Journal des Debats, og forpligter sig til at bevise alle sine Paastande, undtagen den, at Lafayette har modtaget Penge af Moles egen Haand til de spanske Liberales Understøttelse. Dette kan nemlig ikke bevises, eftersom det eneste Vidne, Lafayette, er død. Denne Artikel ender Viardot med den spydige Bøn til Redakteuren af Journal des Debats, at optage den i sit Blad, hvilket han ikke vil fordre, uagtet Fieschi=Lovene berettige ham dertil. Koureren, som ogsaa deeltager i denne Strid, fortæller som et Bidrag hertil, at to Herrer (som den gjerne vil nævne) ved en Diner i October 1830 hos Guizot, daværende Minister for det Jndre, spurgte ham, om det med Hensyn til de spanske Flygtningers Foretagende ikke var ærefuldere for Frankerig, aabent at erklære Ferdinand VII. Krig. "Mine Herrer, - svarede Guizot – det vil ikke vare en Maaned, førend Revolutionen i Spanien er fuldbragt." Men trods denne Replik bebreidede Hr. Guizonogle Maaneder efter i Kammeret Republikanerne de mod Halvøen foretagne Rustninger. J Journal des Debats, som altid fægter mod Tingenes nye Orden i Spanien, har ogsaa nylig staaet en lang Artikel angaaende dette Land og aldeles til Fordeel for Don Carlos. Forfatteren hertil har nu nævnet sig; det er Viceadmiral Grivel, som iøvrigt erklærer, aldeles ikke at hylde Prætendentens Sag, men kun taler af Erfaring, og troer at kjende Spanien nøie af flere Aars Ophold i dette Land. - Der kom nylig en spansk Officeer fra S. Sebastian for at duellere med Cordova; men i det Øieblik Tvekampen skulde gaae for sig, blev den Første af Gensd'armer bragt til Socoa, hvorfra han maatte indskibe sig til sit Fædreland.